./data/phi0474/phi019/phi0474.phi019.perseus-lat2.xml
Vbi nobis				haec auctoritas tam diu tanta latuit? cur in lustris et helluationibus huius				calamistrati saltatoris tam eximia virtus tam diu cessavit? nam ille				alter Caesoninus calventius ab adulescentia versatus est in foro, cum eum				praeter simulatam versutamque				tristitiam nulla res commendaret, non consilium, non dicendi copia, non rei militaris, non cognoscendorum hominum				studium, non liberalitas  quem praeteriens cum incultum horridum				maestumque vidisses, etiam si agrestem et inhumanum existimares, tamen libidinosum				et perditum non putares